भारत ने अज्ज 29 रन थमां अग्गें खेड्ढना शुरू कीता। लंच तक्कर गौतम गंभीर ने धैर्यपूर्वक खेड्ढदे होई भरोसेमंद राहुल द्रविड दा अच्छा साथ दित्ता। लंच तक्कर न्यूजीलैंड गी छड़ी इक गै सफलता वीरेन्द्र सहवाग दे रूप इच हत्थ लग्गी। सहवाग 22 बुधवार दे अपने स्कोर इच छड़े दौं रन गै जोड़ी सके हे जे जेम्स फ्रेंकलिन पासेआ सुट्‌टे गेदे इक सिद्‌दे थ्रो इच ओह् रनआउट होई गे। इस थमां पैह्‌लें पूरी रात होई दी बरखा दे कारण बडलै मैच 15 मैंट चिरें शुरू होआ।